कौन हैं भगवान अयप्पा : कंब रामायण, महाभागवत के अष्टम स्कंध और स्कंदपुराण के असुर कांड में जिस शिशु शास्ता का जिक्र है, अयप्पा उसी के अवतार माने जाते हैं। ऐसी मान्यता है कि शास्ता का जन्म मोहिनी वेषधारी विष्णु और शिव के समागम से हुआ था। 18 पहाड़ियों के बीच स्थित इस धाम को सबरीमला श्रीधर्मषष्ठ मंदिर कहा जाता है। यह भी माना जाता है कि परशुराम ने अयप्पा पूजा के लिए सबरीमाला में मूर्ति स्थापित की थी। हालांकि कुछ लोग इसे रामभक्त शबरी के नाम से जोड़कर भी देखते हैं।